钦定古今图书集成/明伦汇编/氏族典/第494卷 > 《廖用贤尚友录》 > 郑吉
## 钦定古今图书集成/明伦汇编/氏族典/第494卷 > 《廖用贤尚友录》 > 郑吉

按《汉书郑吉传》：“吉以卒伍从军，数出西域，由是为郎。
为人彊执，习外国事。以侍郎田渠黎积谷，因发诸国
兵攻破车师，迁卫司马，使护鄯善。匈奴乖乱，日逐王
先贤掸欲降汉，使人与吉相闻。吉发渠黎、龟兹诸国
五万人迎日逐王，口万二千人，小王将十二人诣京
师。吉既破车师，降日逐，威震西域，封安远侯。薨，谥穆”，
子光嗣。薨，无子，国除。